Can Xue

**Can Xue** (kinesisk: 残雪; pinyin: *Cán Xuě*), pseudonym for **Deng Xiaohua** (邓小华; *Dèng Xiǎohuá*, født 1953), er en kinesisk forfatter. Forfatternavnet kan ifølge henne selv bety både «den rene hvite snø lengst opp på en fjelltopp*» og «*den skitne snøen som aldri smelter*». 

== Liv og virke==
===Bakgrunn===
Hennes tidlige liv var preget av en rekke tragiske vanskeligheter som påvirket retningen for hennes virke. Faren hans var sjefredaktør for avisen *Xin Hunan Ribao*, men ble fjernet under [[anti-høyre-bevegelsen]]s herjinger i 1957. Han ble sendt til landsbygda i to år som gjengjeldelse for angivelig å ha ledet en antikommunistisk gruppe innen avisen. To år senere ble hele familien kastet ut av hjemmet, og flyttet til en liten hytte ved siden av [[Yuelu Shan|Yuelu]]fjellet, utenforfor Changsha.

Under [[kulturrevolusjonen]]s andre fase ble hun som mange andre studenter i hennes generasjon [[sendt ut på landsbygden]] ( 上山下乡运动, pinyin: *Shàngshān xiàxiāng yùndòng*). Etter å ha jobbet som [[barfotlege]] (da de eneste legene i landsbyer som ikke var en del av det offisielle helsesystemet), dedikerte arbeideren, læreren og syersken seg, fra sin første novellesamling utgitt i 1985, seg utelukkende til litteratur.

=== Forfatterskap ===
Can Xue tilhører den kinesiske eksperimentelle avantgarde-trenden i 1980- og 1990-årene, som trådte frem etter [[Mao Zedong]]s død.

Can Xues [[avantgarde|avantgardistiske]] stil er blitt kalt «gotisk magi», men selv bruker hun betegnelsen «sjelens litteratur» ettersom hennes tekster behandler sjelen og det indre sinn.  Hun er influert av forfattere som [[Jorge Luis Borges]] og [[Franz Kafka]] og er blitt kritisert i hjemlandet  for sin abstrakte og [[surrealisme|surrealistiske]] stil. 

Hun debuterte i 1985 med en novellesamling (天堂里的对话 - Tiāntáng lǐ de duìhuà) som senere ble utgitt i engelsk oversettelsr under tittelen *Dialogues in Paradise*. I 1987 kom hennes første novellesamling *Yellow Mud Street* (黄泥街 - *Huáng ní jiē* ) og året derpå hennes første roman *Gjennombruddet / Breakout Performance* (突围表演  -*Túwéi biǎoyǎn*, 1988) som utkom på svensk i 2012. Hun er også blitt oversatt til engelsk, fransk, tysk, italiensk, japansk, svensk, tsjekkisk og russisk.

Can Xues abstrakte stil og ukonvensjonelle fortellerform vakte mye oppmerksomhet hos litteraturanmeldere i 1990-årene. En rekke tolkninger av hennes arbeid er blitt publisert, men politisk allegori har vært den mest populære måten å forstå hennes tidlige verker på. Mange av bildene i historiene hennes har vært knyttet til kulturrevolusjonen, [[anti-høyre-bevegelsen]] og andre turbulente politiske bevegelser i den tidlige Folkerepublikken Kina. Imidlertid er direkte referanser til disse hendelsene uvanlige. Forfatteren selv benekter eksplisitt de fleste former for politiske kommentarer andre hevder å ha funnet i arbeidet hennes, og uttalte en gang i et intervju: «Det er ingen politisk anliggender bak arbeidet mitt.»

Hennes forfatterskap er omfattende, og fortsatt vedvarende, og omfatter (2018) seks romaner, femti noveller, 120 noveller og seks essays innen litteraturkritikken.

Can Xue er flere ganger blitt tippet som en kandidat til [[Nobelprisen i litteratur]].

==Andre viktige verker (som er oversatte til engelsk)==
*  最后的情人 - Zuìhòu de qíngrén - *The Last Lover* (2005)
*  邊疆 - Biānjiāng - *Frontier'' (2008)

## Bibliografi (utgitt på svensk)

## Kilder
* Lethe förlag
* UNT

## Referanser


## Eksterne lenker
* MIT Contemporary Chinese Writers: Can Xue